cyanic-selkie/wikianc huggingface dataset:
Βελίκι Ούστιουγκ
Ιστορία
Το 1929, η Περιφέρεια του Βόρειου Ντβινά συγχωνεύτηκε με το Βόρειο Κράι, που αποτελούνταν από πέντε οκρούγκ, ένα εκ των οποίων, το οκρούγκ του Βόρειου Ντβινά είχε διοικητικό κέντρο το Βελίκι Ούστιουγκ. Τον Ιούλιο του 1930, τα οκρούγκ καταργήθηκαν και οι περιοχές ανήκαν απευθείας στο Βόρειο Κράι. Το 1936, το Βόρεια Κράι μετατράπηκε σε Βόρεια Περιφέρεια και το 1937, η Βόρεια Περιφέρεια χωρίστηκε σε Περιφέρεια Αρχάγγελσκ και Περιφέρεια Βολογκντά. Από τότε, η πόλη παρέμεινε στην Περιφέρεια της Βολογκντά.
Σε αντίθεση με την πλειονότητα των ιστορικών ρωσικών πόλεων, κατάφερε να διατηρήσει σχεδόν όλα τα αρχιτεκτονικά και πολιτιστικά μνημεία του. Αυτό οφείλεται σε μεγάλο βαθμό στις προσπάθειες των ντόπιων διανοουμένων. Αυτή η ομάδα κατάφερε να πείσει τις Αρχές ότι οι εκκλησίες και τα παλιά κτίρια έχουν ιστορική σημασία και πρέπει να παραδοθούν στο μουσείο και όχι να κατεδαφιστούν.
Βιομηχανία
Υπάρχουν επιχειρήσεις βιομηχανίας ξυλείας, καθώς και ναυπηγείο, βιομηχανία τροφίμων και επιχειρήσεις, που εξυπηρετούν την τουριστική βιομηχανία - ιδίως το εργοστάσιο παραγωγής κοσμημάτων.
Μεταφορές
Ο δρόμος προς τα βόρεια διασχίζει το Κρασάβινο και περαιτέρω το Κότλας. Ένας δρόμος προς το νότο διασχίζει το Νικόλσκ και περαιτέρω στο Μαντουρόβο, όπου συνδέεται με το δρόμο προς την Κοστρομά. Ο δρόμος προς τα νοτιοδυτικά συνδέει την πόλη με τη Βολογκντά μέσω της Τότμα. Όλοι αυτοί οι δρόμοι είναι ασφαλτοστρωμένοι.
Ο σιδηρόδρομος συνδέει την πόλη με το σιδηροδρομικό σταθμό Γιαντρίχα στο σιδηρόδρομο, που συνδέει Κονόσα και Κότλας. Η υπηρεσία μεταφοράς επιβατών προς το Βελίκι Ούστιουγκ διακόπηκε το 2005.
Οι ποταμοί Σουχόνα, Γιουγκ και Βόρειος Ντβινά είναι όλα πλωτοί, αλλά δεν υπάρχει πλοήγηση επιβατών εκτός από διαδρομές με φέρι.
Η πόλη εξυπηρετείται από αεροδρόμιο με περιστασιακή εξυπηρέτηση επιβατών προς Βολογκντά.
Δημογραφικά στοιχεία
Ο πληθυσμός της πόλης αυξανόταν σταθερά μέχρι το δεύτερο μισό του 20ού αιώνα, αλλά τα τελευταία χρόνια έχει μειωθεί, όπως και η γενική τάση στη Ρωσία.
Εξωτερικοί σύνδεσμοι
μικρογραφία| 10 ρούβλια (2007). Σειρά νομισμάτων αρχαίων πόλεων της Ρωσίας
Κατηγορία:Πόλεις της Ρωσίας
Πανελλήνιοι σκοπευτικοί αγώνες σταθερού στόχου 1968
Οι Πανελλήνιοι σκοπευτικοί αγώνες σταθερού στόχου για το 1968 έγιναν από τις 31 Μαρτίου έως τις 7 Απριλίου 1968 στο Σκοπευτήριο Καισαριανής. Πρωταθλήτρια ομάδα αναδείχτηκε η ομάδα σκοποβολής της Αστυνομίας Πόλεων.
Συμμετείχαν οι σύλλογοι και αθλητικά τμήματα ενόπλων δυνάμεων και σωμάτων ασφαλείας (αναφέρονται με την σειρά που αναγράφονται στην πηγή) : Ελληνικός Στρατός, Αστυνομία Πόλεων, Βασιλική Χωροφυλακή, Στρατιωτική σχολή Ευελπίδων, Σχολή Ικάρων, Σχολή Υπαστυνόμων, Πανελλήνια σκοπευτική Ένωση, Παναθηναϊκός Α.Ο., Ολυμπιακός Σ.Φ.Π., και Σκοπευτικός Σύλλογος Βόλου.
Η πρωταθλήτρια ομάδα της Αστυνομίας Πόλεων αποτελείτε από τους σκοπευτές : Παναγιώτη Ραυτόπουλο, Παναγιώτη Δαλιάνη, Δημοσθένη Κιτσάκη, Δημήτριο Καλφακάκο, Δημήτριο Ρεντζή, Νίκο Τριανταφυλλόπουλο, Κωνσταντίνο Μπέλμπα, Γεώργιο Φωτόπουλο, Ιωάννη Σκαρφίγκα, Σταύρο Σκουτέλα, Γεώργιο Νικάκο, Ευθήμιο Παπαχρίστου, Παναγιώτη Νακάκη, Χριστόδουλο Χρηστάκη, Ευάγγελο Ευαγγελίου, Δημήτριο Σιώμο και τον Βασίλειο Φρούγκο.
Πηγές
Κατηγορία:Πανελλήνιο πρωτάθλημα σκοποβολής σταθερού στόχου Κατηγορία:Σκοποβολή το 1968 Κατηγορία:Δήμος Καισαριανής
Public
Τα Public είναι ελληνική αλυσίδα καταστημάτων λιανικής πώλησης προϊόντων τεχνολογίας, πολιτισμού και επικοινωνίας, η οποία ιδρύθηκε το 2005. Η αλυσίδα είναι θυγατρική εταιρεία του Ομίλου Εταιρειών Olympia συμφερόντων Πάνου Γερμανού. Διαθέτει καταστήματα σε Ελλάδα και Κύπρο και συνεργάζεται με παρόχους κινητής τηλεφωνίας και εταιρείες ηλεκτρονικών ειδών για την αποκλειστική διάθεση των προϊόντων της. Επιπλέον, τα Public προσφέρουν την υπηρεσία αγοράς εισιτηρίων θεάτρου, συναυλιών και άλλων διεθνών παραστάσεων είτε τηλεφωνικά, είτε από το δίκτυο καταστημάτων.
Ιστορία
Η εταιρεία Retail World Α.Ε ξεκίνησε τη λειτουργία της στην ελληνική αγορά το Νοέμβριο του 2005, δημιουργώντας το πρώτο της κατάστημα Public στο εμπορικό κέντρο Mediterranean Cosmos της Θεσσαλονίκης. Το δεύτερο κατάστημα της αλυσίδας άνοιξε το Δεκέμβριο του 2006 στον Βόλο, ενώ το τρίτο άνοιξε Σεπτέμβριο του 2007 στην Κύπρο. Τον Δεκέμβριο του 2007 άνοιξε το τέταρτο συνολικά, στην Πλατεία Συντάγματος, στο Μέγαρο Πάλλη. Τα κεντρικά γραφεία της εταιρείας, στα οποία μετακόμισε το Σεπτέμβριο του 2013, βρίσκονται στην Κηφισιά.
Το 2019 ο όμιλος Olympia, στον οποίο ανήκει η Public, ήρθε σε συμφωνία με την Ceconomy, μητρική της Media Markt, για την ανάληψη των δραστηριοτήτων της γερμανικής αλυσίδας ηλεκτρονικών ειδών στην Ελλάδα. Από τη συμφωνία προέκυψε μια νέα κοινή εταιρεία λιανικής πώλησης, που διατήρησε και τα δύο σήματα και η οποία στα τέλη του 2019 διέθετε συνολικά 67 φυσικά και 4 online καταστήματα σε Ελλάδα και Κύπρο.
Σόφι Τέρνερ
Η Σόφι Μπελίντα Τέρνερ Τζόνας (Sophie Turner, γενν. 21 Φεβρουαρίου 1996) είναι Αγγλίδα ηθοποιός. Ευρέως γνωστή έγινε στην τηλεοπτική σειρά του HBO, Game of Thrones, ως Σάνσα Σταρκ. Έχει υπάρξει, μαζί με το υπόλοιπο καστ, τετράκις υποψήφια από το Σωματείο Αμερικανών Ηθοποιών, μία φορά για Βραβεία Young Artist. Πέρα από το Game of Thrones, η Τέρνερ, έχει εμφανιστεί και στην τηλεταινία The Thirteenth Tale, ενώ το κινηματογραφικό της ντεμπούτο, έγινε το 2013, στην ταινία, όπου πρωταγωνίστησε κιόλας, Another Me.
Τα πρώτα χρονιά
Η Σόφι Μπελίντα Τέρνερ γεννήθηκε στο Νορθάμπτον της Αγγλίας στις 21 Φεβρουαρίου 1996 από την Σάλι, μια βρεφονηπιοκόμο και τον Άντριου, υπάλληλο μιας τοπικής εταιρίας. Σε ηλικία δύο ετών μετακόμισαν οικογενειακώς σε ένα μικρό χωριό του Γουόρικσερ. Έχει δύο μεγαλύτερους αδερφούς, τους Τζέιμς και Γουίλ, ενώ η δίδυμη αδερφή της απεβίωσε πριν την γέννηση.
Η ίδια μεγάλωσε σε ένα μεγάλο σπίτι Εδουαρδιανής αρχιτεκτονικής και έχει περιγράψει τα παιδικά της χρόνια εκεί λέγοντας   Η παιδική μου ηλικία ήταν διασκεδαστική. Είχαμε χοιρίδια, αχυρώνες και ένα ράντζο άλογων όπου και συνηθίζαμε να κυλιόμαστε στις λάσπες"''.
Προσωπική ζωή
Ξεκίνησε τη σχέση της με τον Αμερικανό τραγουδιστή Τζο Τζόνας το 2016. Αρραβωνιάστηκαν τον Οκτώβριο του 2017 και παντρεύτηκαν την 1η Μαΐου 2019 στο Λας Βέγκας. Μετά τον γάμο τους, η Τέρνερ άλλαξε νόμιμα το επώνυμό της σε Τζόνας. Στις 22 Ιουλίου 2020, γεννήθηκε η κόρη τους, Γουίλα Τζόνας.
Εξωτερικοί σύνδεσμοι
Κατηγορία:Αγγλίδες ηθοποιοί τηλεόρασης
Σουρνιά
Το Σουρνιά (γαλλικά: Sournia, καταλανικά: Sornià, οξιτανικά: Sornhan) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Σουρνιαναί (γαλλικά: Sourniannais).
Παραπομπές
Κατηγορία:Κοινότητες των Ανατολικών Πυρηναίων
Κοινοβούλιο της Ανδαλουσίας
Το Κοινοβούλιο της Ανδαλουσίας (στα ισπανικά, Parlamento de Andalucía) είναι, μαζί με την Προεδρία της Κυβέρνησης (Presidencia de la Junta) και το Προεδρικό Συμβούλιο (Consejo de Gobierno) ένα από τα τρία όργανα που αποτελούν την Κυβέρνηση της Ανδαλουσίας (Junta de Andalucía), την περιφερειακή κυβέρνηση της Αυτονομίας, στην Ισπανία. Το Κοινοβούλιο κατέχει την νομοθετική εξουσία για την περιφέρεια· αποτελείται από 109 βουλευτές που εκλέγονται βάσει άμεσης καθολικής ψηφοφορίας των πολιτών της Ανδαλουσίας (δηλ. των ισπανών υπηκόων που είναι εγγεγραμμένοι ως πολίτες κάποιου ανδαλουσιανού δήμου ) κάθε τέσσερα χρόνια. Ιδρύθηκε το 1982, μετά την ψήφιση του Καθεστώτος Αυτονομίας της Ανδαλουσίας τον προηγούμενο χρόνο. Σήμερα φιλοξενείται στο Νοσοκομείο των Πέντε Πληγών, στη Σεβίλλη.
Εξωτερικοί σύνδεσμοι
Κοινοβούλιο
Diccionario Griego-Español
Το Diccionario Griego-Español (DGE σε συντομογραφία, μτφ: Ελληνο-ισπανικό λεξικό) είναι λεξικό το οποίο αποδίδει τις λέξεις της αρχαίας ελληνικής γλώσσας στα ισπανικά. Η συγγραφή του ξεκίνησε το 1980 από το Εθνικό Συμβούλιο Επιστημονικής Έρευνας της Ισπανίας (Consejo Superior de Investigaciones Científicas) με έδρα τη Μαδρίτη, και σκοπεύει μακροπρόθεσμα να αποτελέσει το νέο ανανεωμένο και πληρέστερο έργο αναφοράς για την αρχαία ελληνική γλώσσα μετά το καθιερωμένο λεξικό Λίντελ-Σκοτ το οποίο χρησιμοποιεί ως βάση.
Έως το 2009, είχαν εκδοθεί 7 τόμοι φτάνοντας έως το γράμμα έψιλον, ενώ ο πρώτος τόμος επανεκδόθηκε αναθεωρημένος το 2008.
Εξωτερικοί σύνδεσμοι
Κατηγορία:Ελληνικά λεξικά
Αντρέ-Λουί Ντεμπιέρν
Ο Αντρέ-Λουί Ντεμπιέρν (γαλλικά: André-Louis Debierne, 14 Ιουλίου 1874 – 31 Αυγούστου 1949) ήταν Γάλλος χημικός και θεωρείται ως αυτός που ανακάλυψε το χημικό στοιχείο ακτίνιο.
Ο Ντεμπιέρν σπούδασε στην Ανώτατη Σχολή Φυσικοχημείας στο Παρίσι. Ήταν μαθητής του Σαρλ Φριντέλ, στενός φίλος των Πιερ Κιουρί και Μαρίας Κιουρί με των οποίων τη δουλειά συσχετιζόταν και ο ίδιος. Το 1899 ανακάλυψε το ραδιενεργό στοιχείο ακτίνιο, ως αποτέλεσμα συνέχειας της εργασίας των Κιουρί πάνω στο ορυκτό ουρανινίτης.
Μετά τον θάνατο του Πιερ Κιουρί το 1906,ο Ντεμπιέρν βοήθησε τη Μαρία Κιουρί να συνεχίσει και εργάστηκε μαζί της στη διδασκαλία και την έρευνα.
Το 1910, αυτός και η Μαρία Κιουρί κατάφεραν να απομονώσουν το ράδιο σε μεταλλική μορφή και σε ορατή ποσότητα. Όμως δεν το διατήρησαν σε μεταλλική μορφή. Έχοντας αποδείξει την ύπαρξη του μετάλλου ως προϊόν επιστημονικής περιέργειας, το μετέτρεψαν εκ νέου στην αρχική του μορφή, πάνω στην οποία συνέχισαν τις έρευνες τους.
Παραπομπές
Κατηγορία:Γάλλοι χημικοί Κατηγορία:Γάλλοι πανεπιστημιακοί Κατηγορία:Χημικοί του 19ου αιώνα Κατηγορία:Χημικοί του 20ού αιώνα
Brainstorm
Οι Brainstorm (λετονικά: Prāta Vētra) είναι λετονικό pop rock συγκρότημα που ιδρύθηκε το 1989 στη Γιέλγκαβα.
Εξωτερικοί σύνδεσμοι
Κατηγορία:Λετονικά μουσικά συγκροτήματα
Στύγα (δορυφόρος)
Ανακάλυψη
300px|thumb|left|Η Στύγα στην εικόνα ανακάλυψής της από το ΔΤΧ.
Ανακαλύφθηκε από 14 σετ φωτογραφιών που λήφθηκαν από τις 26 Ιουνίου έως τις 9 Ιουλίου 2012, από την Κάμερα Ευρέως Πεδίου 3 του ΔΤΧ και ανακοινώθηκε στις 11 Ιουλίου του 2012 με την προσωρινή ονομασία S/2012 (134340) 1 ή ανεπίσημα P5. Βασικό ρόλο στην ανακάλυψη αυτού του δορυφόρου έπαιξε η έρευνα που γινόταν για να την άφιξη του βολιστήρα Νέοι Ορίζοντες στο σύστημα του Πλούτωνα, στις 14 Ιουλίου του 2015.
Η ανακάλυψη ενός ακόμα δορυφόρου έχει εντείνει τις ανησυχίες για το γεγονός μήπως αυτή η περιοχή γύρω από τον Πλούτωνα έχει περισσότερα σώματα, το οποία είναι πολύ μικρά για να είναι ανιχνεύσιμα από τη Γη, αυξάνοντας τους φόβους ότι ο βολιστήρας μπορεί να προσκρούσει σε ένα αχαρτογράφητο αντικείμενο ή δακτύλιο κατά την άφιξή στον Πλούτωνα.
Ονομασία
Το όνομα S/2012 (134340) 1, ήταν προσωρινό και υποδηλώνει πως ο δορυφόρος με αυτό το όνομα είναι ο πρώτος δορυφόρος του Πλούτωνα που ανακαλύφθηκε το έτος 2012. Σύμφωνα με την ΔΑΕ το όνομα που θα δινόταν στον δορυφόρο θα έπρεπε να είχε σχέση με τον θεό Πλούτωνα της Ελληνικής μυθολογίας. Έτσι στις 2 Ιουλίου 2013 ο δορυφόρος πήρε την επίσημη ονομασία Στύγα από τη ομώνυμη χθόνια θεότητα και προσωποποίηση του ομώνυμου ποταμού του Κάτω κόσμου.
Εξωτερικοί σύνδεσμοι
Κατηγορία:Φυσικοί δορυφόροι Πλούτωνα Κατηγορία:Δορυφόροι μεταποσειδώνιων αντικειμένων
Ταγιέτ
Το Ταγιέτ (γαλλικά: Taillet, καταλανικά: Tellet) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Αγραδούλα Φθιώτιδας
Η Αγραδούλα είναι ημιορεινό χωριό του δήμου Λαμιέων στην Περιφερειακή Ενότητα Φθιώτιδας της Στερεάς Ελλάδας. Σύμφωνα με τα αποτελέσματα τηςαπογραφής του 2011 δεν έχει μόνιμους κατοίκους.
Παραπομπές
Κατηγορία:Χωριά του νομού Φθιώτιδας
Ακεραθήριο
Το ακεραθήριο (Aceratherium) ή ακεροθήριο ήταν προϊστορικό, εξαφανισμένο σήμερα, γένος θηλαστικών ζώων της οικογένειας του ρινόκερου, που ζούσε στην Ευρασία και την Αφρική κατά τη διάρκεια του Μειόκαινου. Το μήκος του έφθανε τα 2,3 μέτρα, το ύψος του το 1,2 μέτρο και το βάρος του σχεδόν τον 1 τόνο.
Ταξινομική
thumb|left|Αναπαράσταση του ακεραθήριου από τον [[Χάινριχ Χάρντερ]] Η ονομασία ακεραθήριο δόθηκε από τον Kaup το 1832 για το είδος Rhinoceros incisivum (Cuvier, 1822) με επιχείρημα την ομοιότητα της οδοντικής δομής δύο κρανίων από το Έπελσαϊμ της Γερμανίας με ολότυπο κοπτήρα δοντιού από το Βάιζεναου. Ωστόσο, μόνο το δόντι του Βάιζεναου έχει αναγνωρισθεί ότι ανήκει σε ζώο της οικογένειας Aceratheriinae, αν και το όνομα Aceratherium έχει αρκετές φορές χρησιμοποιηθεί για τα κρανία του Έπελσαϊμ. Πολλά είδη έχουν αναφερθεί ως «ακεραθήριο», αλλά μόνο τα παρακάτω τρία αναγνωρίζονται σήμερα γενικά:
Περιγραφή
Τα ακεραθήρια ήταν ζώα δολιχοκέφαλα, με τρία ανεπτυγμένα δάκτυλα στα μπροστινά πόδια τους και ένα τέταρτο ελάχιστα ανεπτυγμένο (υποτυπώδες). Απολιθωμένα λείψανά τους έχουν βρεθεί σε πολλά μέρη της Γης. Στην Ελλάδα έχουν βρεθεί λείψανα από τα δύο είδη, μέσα σε στρώματα της νεογενούς περιόδου στη νήσο Σάμο.
C6H6
Ο μοριακός τύπος C6H6 (με μοριακή μάζα 78,11 amu) μπορεί να αναφέρεται σε υδρογονάνθρακες με βαθμό ακορεστότητας 4, και πιο συγκεκριμένα στα ακόλουθα ισομερή θέσης:
Ισομερή με τρεις ή περισσότερους δακτύλιους
Κατηγορία:Αποσαφηνίσεις χημικών τύπων Κατηγορία:C6
Ελένη Γκαττιλούζιο
Η Έλενα Γκαττιλούζιο από τον Οίκο των Γκαττιλούζιο γεννήθηκε στη Λέσβο και ήταν κόρη του Φραντσέσκο Β' και της Βαλεντίνα Ντόρια, οι οποίοι ήταν γενουατικής καταγωγής και οι δύο.
Αδέλφια της ήταν ο Τζάκοπο Γκαττιλούζιο ηγεμόνας της Λέσβου, ο Ντορίνο Α΄ Γκαττιλούζιο ηγεμόνας της Λέσβου, ο Παλαμέντε κύριος της Αίνου και η Ιρένα σύζυγος του Ιωάννου Ζ' Παλαιολόγου.
Οικογένεια
Το 1405 παντρεύτηκε τον Στέφαν Λαζάρεβιτς, γιο και διάδοχο του Λαζάρ Χρεμπελιάνοβιτς.
Είναι άγνωστο αν απέκτησαν παιδιά.
Γενελογία
Γενεαλογία Γκαττιλούζι (Γατελούζοι)
Παραπομπές
Κατηγορία:Δεσπότισσες της Σερβίας Κατηγορία:Ιστορία της Λέσβου Κατηγορία:Σερβία του Μοράβα Ελένη
Στοιχειωμένο Αρχοντικό (ταινία, 2023)
Το Στοιχειωμένο Αρχοντικό (πρωτότυπος αγγλικός τίτλος: Haunted Mansion) είναι Αμερικανική υπερφυσική κωμική ταινία τρόμου του 2023 σε σκηνοθεσία από τον Τζάστιν Σιμίν από σενάριο της Κέιτι Ντίπολντ. Πρωταγωνιστούν οι Κιθ Στάνφιλντ, Τίφανι Χάντις, Όουεν Γουίλσον, Ντάνι Ντε Βίτο, Ροζάριο Ντόσον, Νταν Λέβι, Τζέιμι Λι Κέρτις, και Τζάρεντ Λέτο. Είναι η δεύτερη κινηματογραφική προσαρμογή της ομώνυμης ατραξιόν, μετά από αυτήν του 2003.
Το Στοιχειωμένο Αρχοντικό έκανε πρεμιέρα στην Disneyland στις 15 Ιουλίου του 2023 και κυκλοφόρησε κινηματογραφικά στις Ηνωμένες Πολιτείες Αμερικής στις 28 Ιουλίου από την Walt Disney Studios Motion Pictures. Η ταινία έλαβε αρνητικά σχόλια από τους κριτικούς.
Εξωτερικοί σύνδεσμοι
Κατηγορία:Ταινίες του 2023 Κατηγορία:Αμερικανικές κωμικές ταινίες τρόμου Κατηγορία:Αμερικανικές υπερφυσικές ταινίες τρόμου Κατηγορία:Ταινίες σε παραγωγή Νταν Λιν Κατηγορία:Ταινίες γυρισμένες στην Ατλάντα Κατηγορία:Ταινίες γυρισμένες στη Νέα Ορλεάνη Κατηγορία:Ταινίες παραγωγής Walt Disney Pictures Κατηγορία:Ταινίες γυρισμένες στα Trilith Studios Κατηγορία:Ταινίες 4DX Κατηγορία:Αγγλόφωνες ταινίες Κατηγορία:Αμερικανικές ταινίες
Φρανς-Αλμπέρ Ρενέ
Ο Φρανς-Αλμπέρ Ρενέ (France-Albert René, 1935-2019) ήταν πολιτικός από τις Σεϋχέλλες, που διετέλεσε πρόεδρος του νησιωτικού κράτους από το 1977 ως το 2004. Είναι γνωστός από κυβερνητικούς αξιωματούχους και στα μέλη του κόμματός του (Λαϊκό Προοδευτικό Κόμμα) με το όνομα "Το Αφεντικό". Το όνομά του αναφέρεται πολλές φορές απλά ως Αλμπέρ Ρενέ ή F.A. René. Επίσης, είχε το προσωνύμιο Ti France. Ο Ρενέ ήρθε στην εξουσία το 1977 με αναίμακτο πραξικόπημα και κυβέρνησε μονοκομματικά ως τις αρχές της δεκαετίας του 1990, οπότε ψηφίστηκε νέο Σύνταγμα στη χώρα του. Παραιτήθηκε το 2004 και παρέμεινε πρόεδρος του κόμματος.
Πρώτα χρόνια
Γεννήθηκε στις 16 Νοεμβρίου 1935 και σπούδασε στο Σεντ Μέρις Κόλετζ του Σαουθάμπτον και στο Κινγκς Κόλετζ στο Ηνωμένο Βασίλειο. Ενώ βρισκόταν στο εξωτερικό ενεπλάκη ενεργά στα πολιτικά του Εργατικού Κόμματος και έπειτα υπηρέτησε ως δικηγόρος στις Σεϋχέλλες, από το 1957 ως το 1961. Οι εμπειρίες του αυτές τον έκαναν να υιοθετήσει τη σοσιαλιστική ιδεολογία και να συνάψει ισχυρούς δεσμούς με τη Ρωμαιοκαθολική Εκκλησία (ο αρχικός του στόχος ήταν να γίνει ιερέας). Αργότερα όμως επέκρινε έντονα τους τοπικούς εκκλησιαστικούς ηγέτες για την πολιτική τους. Ίδρυσε το Ενωτικό Λαϊκό Κόμμα των Σεϋχελλών (SPUP) το 1964. Το κόμμα αυτό είναι πρόδρομος του σημερινού Λαϊκού Προοδευτικού Κόμματος (SPPF).
Πρωθυπουργός
To 1976 έγινε πρωθυπουργός της χώρας του επί προεδρίας του Τζέιμς Μάντσαμ έπειτα από τη διεξαγωγή των εκλογών για την ανάδειξη των μελών της Συνέλευσης. Στις εκλογές αυτές το κόμμα SPUP ήρθε δεύτερο. Στις 5 Ιουνίου του 1977 υποστηρικτές του κόμματος του Ρενέ τον εγκατέστησαν στην αρχηγία του κράτους με αναίμακτο στρατιωτικό πραξικόπημα. Με την άνοδό του στην εξουσία, ο νέος πρόεδρος διασαφήνισε ότι δεν ήταν κομμουνιστής σοβιετικού τύπου, αλλά "σοσιαλιστής του Ινδικού Ωκεανού". Στα πρώτα χρόνια της διακυβέρνησής του ήταν αντίθετος με την εγκατάσταση αγγλικών και αμερικανικών στρατιωτικών βάσεων στο γειτονικό νησί Ντιέγκο Γκαρσία.
Μονοκομματική διακυβέρνηση και πραξικοπήματα
Στις 5 Ιουνίου του 1979 υιοθετήθηκε νέο Σύνταγμα. Η ημερομηνία της ανάληψης της εξουσίας από τον Ρενέ εορτάζεται ως εθνική εορτή στη χώρα (5 Ιουνίου). Την περίοδο από το 1979 ως το 1993 το κόμμα του Ρενέ ήταν το μοναδικό νόμιμο κόμμα στη χώρα. Ο ίδιος κέρδισε τις προεδρικές εκλογές τα έτη 1979, 1984, 1989, 1993, 1998 και 2001. Στην τελευταία επανεκλογή του νίκησε τον Γουάβελ Ραμκαλάουαν.
Το 1979 ανακαλύφθηκε και αποτράπηκε μια σχεδιασμένη εισβολή στις Σεϋχέλλες από υποστηρικτές του Μάντσαμ με τη βοήθεια Αμερικανών διπλωματών στην Κένυα και τις Σεϋχέλλες. Η επίσημη έρευνα για το συμβάν εμπλέκει επίσης τη Γαλλία στην απόπειρα του πραξικοπήματος.
Στις 25 Νοεμβρίου του 1981 οι δυνάμεις ασφαλείας εξουδετέρωσαν απόπειρα πραξικοπήματος, που είχε οργανωθεί από τη Νότια Αφρική και από υπολείμματα του καθεστώτος του Ίαν Σμιθ στη Ροδεσία. Ο "τρελός" Μάικ Χόουρ και άλλοι 43 παρίσταναν τα μέλη μιας φιλανθρωπικής αδελφότητας μπίρας, η οποία είχε στην πραγματικότητα εκλείψει μετά το Δεύτερο Παγκόσμιο Πόλεμο, και επισκέφτηκαν τα νησιά δήθεν σαν τουρίστες. Λίγο μετά την αποβίβαση από το αεροσκάφος τους, ανακαλύφθηκε ένα όπλο τύπου Καλάζνικοφ στις αποσκευές τους από ελεγκτές του αεροδρομίου. Ακολούθησε ανταλλαγή πυροβολισμών και αρκετά άτομα κρατήθηκαν ως όμηροι. Οι περισσότεροι από τους μισθοφόρους διέφυγαν έπειτα από αεροπειρατεία σε άλλο αεροσκάφος, που βρισκόταν στο διάδρομο προσγείωσης. Ανεξάρτητη έρευνα των Ηνωμένων Εθνών για την απόπειρα πραξικοπήματος έκρινε ότι στην πραγματικότητα πίσω από αυτήν βρίσκονταν οι πράκτορες της Νότιας Αφρικής. Πιστεύεται ότι οι ΗΠΑ είχαν ενεργό ρόλο στο πραξικόπημα και ότι την εποχή εκείνη η CIA και η νοτιαφρικανική κυβέρνηση είχαν συνεργασία. Η Νότια Αφρική κατέβαλε το ποσό των 3 εκατομμυρίων δολαρίων προς την κυβέρνηση του Ρενέ για να επιστρέψουν οι εναπομείναντες μισθοφόροι, που κρατούνταν στις Σεϋχέλλες. Η απόπειρα του 1981 ήταν η δεύτερη σημαντική απόπειρα ανατροπής της κυβέρνησης. Ακολούθησαν άλλες δύο ανεπιτυχείς απόπειρες πραξικοπήματος, το 1986 και 1987.
Διακυβέρνηση
Ο Ρενέ ακολούθησε οικονομική πολιτική που οδήγησε στην ανάπτυξη της χώρας, η οποία έγινε η πλέον αναπτυγμένη στην Αφρική, με βάση τις μετρήσεις του Δείκτη Ανθρώπινης Ανάπτυξης. Επίσης, οι Σεϋχέλλες απολαμβάνουν το μεγαλύτερο κατά κεφαλήν ΑΕΠ. Σε αντίθεση με άλλες γειτονικές χώρες, όπως η Μαδαγασκάρη και οι Κομόρες, οι πολιτικές διενέξεις και η υπανάπτυξη απουσίασαν από τη χώρα του. Στον αντίποδα, οι επικριτές του τον έχουν κατηγορήσει για συστηματικά βασανιστήρια και παραβιάσεις των ανθρωπίνων δικαιωμάτων. Έπειτα από το πραξικόπημα του 1977 σημαντική μερίδα του πληθυσμού κατέφυγε στο Ηνωμένο Βασίλειο και τη Νότια Αφρική. Η κυβέρνηση του Ρενέ κατηγορήθηκε επίσης για διαφθορά και ιδεολογική πλύση εγκεφάλου προς τη νεολαία, καθώς όλοι οι μαθητές της Δευτεροβάθμιας Εκπαίδευσης τη δεκαετία του 1970 και του 1980 υποχρεούνταν να υπηρετούν την εθνική θητεία της Νεολαίας, που περιελάμβανε παραστρατιωτική εκπαίδευση. Η οργάνωση καταργήθηκε μετά την καθιέρωση του πολυκομματισμού στη νησιωτική χώρα. Στον τομέα της εξωτερικής πολιτικής, ο Ρενέ ήταν φίλα προσκείμενος σε καθεστώτα όπως της Βόρειας Κορέας, της Σοβιετικής Ένωσης και της Τανζανίας.
Παραίτηση
Ο βετεράνος πολιτικός ανακοίνωσε στις 24 Φεβρουαρίου του 2004 ότι προτίθετο να παραιτηθεί υπέρ του αντιπροέδρου του, Τζέιμς Μισέλ. Στις 14 Απριλίου του 2004 παραιτήθηκε, όπως είχε πει, και ανέλαβε νέος πρόεδρος ο Μισέλ.
Εξωτερικοί σύνδεσμοι
Κατηγορία:Πρόεδροι των Σεϋχελλών Κατηγορία:Πρωθυπουργοί των Σεϋχελλών
Γραφειοκρατία
Με τη λέξη γραφειοκρατία εννοείται η διεκπεραίωση διοικητικών υποθέσεων σχετικών με τις δημόσιες υπηρεσίες από άτομα που ασχολούνται επαγγελματικά με την εν λόγω δραστηριότητα.
Η ανεξάρτητη λειτουργία του προσωπικού της γραφειοκρατίας που ακολουθείται συνήθως από σχετικές εγγυήσεις ανεξαρτησίας και μονιμότητας ενίοτε ανταγωνίζεται την πολιτική εξουσία με αποτέλεσμα ο όρος να αποκτά αρνητικές αποχρώσεις, σημαίνοντας την υψηλή συγκέντρωση ανεξέλεγκτων τύπων και διαδικασιών που δυσχεραίνουν τη διεκπεραίωση είτε κρατικών ή ιδιωτικών υποθέσεων.
Οι αρνητικές επιπτώσεις της αναπτυγμένης γραφειοκρατίας επιβάλλουν στα σύγχρονα κράτη την επιδίωξη της απλούστευσης των διοικητικών τύπων και διαδικασιών, και αναβάθμιση της εκπαίδευσης του προσωπικού που στελεχώνει δημόσιες υπηρεσίες.
Μαξ Βέμπερ (Max Weber)
Σύμφωνα με τον Μαξ Βέμπερ τα χαρακτηριστικά της γραφειοκρατίας καθορίζονται ως εξής:
Εξωτερικοί σύνδεσμοι
Κατηγορία:Πολιτική επιστήμη Κατηγορία:Διακυβέρνηση
Σωτήρης Μπαρσάκης
Ο Σωτήρης Μπαρσάκης (Μαρούσι, 02 Ιουλίου 1994), είναι Έλληνας Δημοσιογράφος. Εργάζεται στον τηλεοπτικό σταθμό ΣΚΑΪ.
Βιογραφία
Γεννήθηκε  στις 02 Ιουλίου 1994 στο Μαρούσι και μεγάλωσε στα Ψαχνά Ευβοίας όπου ζει και διαμένει εως και σήμερα. Σπούδασε στο Τμήμα Επιχειρηματικού Σχεδιασμού και Πληροφοριακών Συστημάτων ενώ από το 2020 εισήλθε στο Μεταπτυχιακό πρόγραμμα του ΠΑΔΑ με θέμα την Κυβερνοασφάλεια. Υπήρξε ραδιοφωνικός παραγωγός, έχοντας το ηλεκτρονικό ραδιόφωνο rapradio.gr με συνεντεύξεις από αρκετούς ράπερ όπως ο Mad Clip και ο Slogan.
Ως ερευνητής ο Σωτήρης Μπαρσάκης για θέματα του ανεξήγητου και θρησκειών έχει γράψει σε αρκετά περιοδικά και εφημερίδες του χώρου της Εναλλακτικής αναζήτησης ενώ διατηρούσε και το ερευνητικό blog εναλλακτικής αναζήτησης strangefiles.net όπου φιλοξενούσε συνεντεύξεις διάσημων ερευνητών όπως ο συγγραφέας και ψυχολόγος Γιώργος Ιωαννίδης, ο Συγγραφέας και Ερευνητής Θανάσης Βέμπος, ο συγγραφέας David Rankine, ο υπεύθυνος επί των θεμάτων UFO της Βρετανικής Κυβέρνησης Nick Pope, ο Ερευνητής επί των θεμάτων αποκρυφισμού Donald Tyson, η μεταφράστρια των Βιβλίων του Harry Potter και συγγραφέας Καίτη Οικονόμου, ο πρώην Πράκτορας του FBI Ben Hansen, ο ερευνητής Aaron Leich.
Τον Απρίλιο του 2019 ιδρύει το eviathema.gr, μια ηλεκτρονική περιφερειακή εφημερίδα με σκοπό την ενημέρωση της περιοχής της Εύβοιας καθώς και της Στερεάς Ελλάδας ενώ μέχρι το 2021 ρεπορτάζ του έχουν αναμεταδοθεί από Δελτία Ειδήσεων όπως των ANT1, MEGA, STAR, ALPHA όπως και ηλεκτρονικές εφημερίδες λ.χ newsit.gr, zougla.gr, in.gr, iefimerida.gr, enikos.gr, cnn.gr, newsbomb.gr.
Έχει φιλοξενηθεί ο ίδιος σε Δελτία ειδήσεων όπως του Star Channel καθώς και εκπομπές όπως "Επί του πιεστηρίου" με τον Γιώργο Σιαδήμα καθώς επίσης και σε δελτία ειδήσεων και magazino Ραδιοφώνων πανελλήνιας εμβέλειας όπως του Real FM και της ΕΡΤ.
Το 2021 έγινε μέλος της Ένωσης Δημοσιογράφων Ιδιοκτητών Περιοδικού Τύπου.
Από τον Ιούλιο του 2022 εργάζεται ως ρεπορτερ στον Τηλεοπτικό Σταθμό ΣΚΑΙ.
Εξωτερικοί σύνδεσμοι
Κατηγορία:Έλληνες δημοσιογράφοι
Αρνούλφος Α΄ της Φλάνδρας
thumb|right|250px|Αρνούλφος ο Γηραιός Ο Αρνούλφος Α΄ της Φλάνδρας ή Αρνούλφος ο Μέγας ή Αρνούλφος ο Γηραιός (Arnulf I van Vlaanderen, 889 – 27 Μαρτίου 965) Κόμης της Φλάνδρας (918 – 965) ήταν γιος και διάδοχος του Βαλδουίνου Β΄ της Φλάνδρας και της Έλφθριθ κόρης του Αλφρέδου του Μέγα. Ο Αρνούλφος ήταν μέσω του πατέρα του απόγονος του Καρλομάγνου και μέσω της μητέρας του απόγονος των Αγγλοσαξόνων βασιλέων του Ουέσσεξ. Το όνομά του οφείλεται στο μακρινό του πρόγονο, Αρνούλφο του Μετς γενάρχη της δυναστείας των Καρολιδών.
Επέκταση της Φλάνδρας μετά την νίκη του επί των Βίκινγκ
Με τον θάνατο του πατέρα του (918) ο Αρνούλφος Α΄ τον διαδέχθηκε στην Φλάνδρα και ο μικρότερος αδελφός του Αδαλούλφος της Βουλώνης κληρονόμησε την κομητεία της Βουλώνης, όταν πέθανε ο Αδαλούλφος (933) ο Αρνούλφος κληρονόμησε την Βουλώνη αλλά αργότερα την παραχώρησε στον ανιψιό του Αρνούλφο Β΄. Ο Αρνούλφος επέκτεινε σημαντικά τα εδάφη του στο νότο καταλαμβάνοντας τμήματα του Αρτουά, Πονθιέ και της Αμιένης, εκμεταλλεύτηκε τις συγκρούσεις του Καρόλου του Απλού με τον Ροβέρτο Α΄ της Γαλλίας όπως και μεταξύ του Λουδοβίκου Δ΄ και των βαρόνων του. Αργότερα ήρθε σε σύγκρουση με τους Βίκινγκ της Νορμανδίας που προσπαθούσαν να διασφαλίσουν τα βόρεια σύνορά τους, η κατάληξη ήταν ο φόνος του Γουλιέλμου Α΄ της Νορμανδίας από τους άντρες του Αρνούλφου (943). Χωρίς την απειλή των Βίκινγκ ο Αρνούλφος τα τελευταία χρόνια αφοσιώθηκε στην αναμόρφωση της κομητείας του.
Ο Αρνούλφος Α΄ έκανε τον μόνο γιο του Βαλδουίνο Γ΄ κόμη, συγκυβερνήτη της Φλάνδρας το 958, αλλά ο Βαλδουίνος Γ΄ απεβίωσε το 962. Το 965 απεβίωσε ο Αρνούλφος Α΄ και τον διαδέχθηκε ο γιος τού Βαλδουίνου Γ΄, ο Αρνούλφος Β΄.
Οικογένεια
Το όνομα της πρώτης συζύγου του Αρνούλφου Α΄ είναι άγνωστο· είχε από αυτήν τουλάχιστον μια κόρη:
Νυμφεύτηκε σε δεύτερο γάμο του την Αδελαΐδα των Καρολιδών, κόρη του Ερβέρτου Β΄ κόμη του Βερμαντουά και απέκτησε:
Εξωτερικοί σύνδεσμοι
Κατηγορία:Κόμητες της Φλάνδρας Κατηγορία:Οίκος της Φλάνδρας Κατηγορία:Κόμητες της Βουλώνης Κατηγορία:Φράγκοι ευγενείς
Σιδηρόδρομοι Θεσσαλίας
Οι Σιδηρόδρομοι Θεσσαλίας ήταν σιδηροδρομική εταιρεία στην Ελλάδα, η οποία κατείχε και λειτουργούσε το, μετρικού εύρους, σιδηροδρομικό δίκτυο της Θεσσαλίας και τον σιδηρόδρομο του Πηλίου από το 1884 έως το 1955, όταν η εταιρεία απορροφήθηκε από τους Σιδηροδρόμους Ελληνικού Κράτους. Σήμερα ο όρος αυτός αναφέρεται κυρίως στο σιδηροδρομικό τμήμα μεταξύ Δομοκού και Ραψάνης, και τις δύο διακλαδώσεις του, αυτή της Δυτικής Θεσσαλίας προς προς Καλαμπάκα, και αυτή προς Βόλο.
Δίκτυο και Σταθμοί
μικρογραφία|Χάρτης του δικτύου των σιδηροδρόμων Το δίκτυο των Σιδηροδρόμων Θεσσαλίας αποτελούνταν από τις εξής γραμμές:
Η κατασκευή ξεκίνησε το 1882 υπό την επίβλεψη του μηχανικού Εβάριστο ντε Κίρικο. Το τμήμα από τον Βόλο στη Λάρισα, μήκους 61 χιλιομέτρων, εγκαινιάστηκε στις 22 Απριλίου 1884 από τον Βασιλιά Γεώργιο Α'. Το μήκους 142 χιλιομέτρων τμήμα από το Βελεστίνο στην Καλαμπάκα, ολοκληρώθηκε στις 16 Ιουνίου 1886.
Ατμομηχανές
Οι Σιδηρόδρομοι Θεσσαλίας χρησιμοποιούσαν 46 ατμομηχανές μετρικού εύρους διάφορων τύπων: Όλες τους ήταν μηχανές με δεξαμενή, χωρίς βαγόνια με κάρβουνα.
Πολλαπλές μονάδες Πετρελαιοκίνητων αμαξών
Επιπροσθέτως, τρεις άμαξες Breda διαφορετικού τύπου μεταφέρθηκαν στον Βόλο από τη γραμμή Μεσολογγίου - Αγρινίου, το 1976. Τρεις Linke-Hofmann DMU-2 μεταφέρθηκαν το 1978 από το δίκτυο Πελοποννήσου.
Τέσσερις πετρελαιοκίνητες μηχανές Mitsumbishi κλάσης 9401 (με αρίθμηση 9416 έως 9419) χρησιμοποιούνταν επίσης στη Θεσσαλία μετά το 1973 και χρησιμοποιούνταν κυρίως για αλλαγή τροχιάς και ως αντικατάστατες των ατμομηχανών εμπορικών τρένων.
Το δίκτυο Θεσσαλίας μετά το 1955
μικρογραφία|Ο Σιδηροδρομικός Σταθμός Βελεστίνου Οι Σιδηρόδρομοι Ελληνικού Κράτους (Σ.Ε.Κ.) απορρόφησαν τους Σιδηροδρόμους Θεσσαλίας το 1955.
Το 1970 το δίκτυο ανελήφθη από τη νέα εταιρεία, διάδοχο των Σιδηροδρόμων Ελληνικού Κράτους, τον Οργανισμό Σιδηροδρόμων Ελλάδος.
Το 2001, το τμήμα μεταξύ Παλαιοφαρσάλου και Καλαμπάκας μετετράπη σε κανονικού εύρους και συνδέεται με φυσικό τρόπο στον Παλαιοφάρσαλο με την κύρια γραμμή Αθήνα - Θεσσαλονίκη. Ο σταθμός του Βόλου μετετράπη εξ ολοκλήρου σε κανονικού εύρους. Το τμήμα προς το κέντρο της πόλης εγκαταλείφθηκε και καλύφθηκε με άσφαλτο. Το εναπομείναν τμήμα μετρικού εύρους (Βόλος - Βελεστίνο - Παλαιοφάρσαλος) έκλεισε το 1999.
Η εμπορευματική κίνηση μειώθηκε απότομα όταν το κρατικό μονοπώλιο του Ο.Σ.Ε. για τη μεταφορά αγροτικών προϊόντων και λιπασμάτων σταμάτησε στις αρχές της δεκαετίας του '90. Πολλοί μικροί σταθμοί του δικτύου με μικρή επιβατική κίνηση έκλεισαν, κυρίως στην κύρια γραμμή μεταξύ Καρδίτσας και Καλαμπάκας. Όμως, ο χρόνος ταξιδιού βελτιώθηκε και η ενοποίηση του εύρους των γραμμών επέτρεπε απευθείας συνδέσεις, ακόμη και υπηρεσίες InterCity, που συνέδεαν τον Βόλο και την Καλαμπάκα με την Αθήνα και τη Θεσσαλονίκη.
Πρόσφατα (Αύγουστος 2009) η ΤΡΑΙΝΟΣΕ Α.Ε. προέβη σε δραστική μείωση των επιβατικών δρομολογίων στις γραμμές της Θεσσαλίας. Υπάρχουν μόνον έξι τοπικά τρένα προς κάθε κατεύθυνση στο τμήμα Λάρισα - Βόλος και μόλις τέσσερα στο τμήμα Παλαιοφάρσαλος - Καλαμπάκα. Επιπρόσθετα, υπάρχει ένα τρένο από Αθήνα για Καλαμπάκα και πίσω (δρομολόγια 884/885) και ένα τρένο InterCity από την Αθήνα για τον Βόλο και πίσω (δρομολόγια IC40/IC41).
Η κύρια γραμμή της Θεσσαλίας ηλεκτροδοτήθηκε και ορισμένα δρομολόγια χρησιμοποιούν πλέον ηλεκτροκίνητες μηχανές HellasSprinter και Desiro EMU. Υπάρχουν προτάσεις για ηλεκτροδότηση των διακλαδώσεων, έτσι ώστε να είναι δυνατά τα δρομολόγια από Βόλο και Καλαμπάκα προς Θεσσαλονίκη.
Συντήρηση
Όταν ο Οργανισμός Σιδηροδρόμων Ελλάδος μετέτρεψε το τμήμα Παλαιοφάρσαλος - Καλαμπάκα σε κανονικού εύρους ως διακλάδωση της κύριας γραμμής, το τμήμα μετρικού εύρους από το Βελεστίνο στον Παλαιοφάρσαλο απομονώθηκε. Το τμήμα αυτό συντηρείται από την Εταιρεία Μουσειακών Σιδηροδρόμων (ΕΜΟΣ). Η ΕΜΟΣ λειτουργεί σε αυτό το τμήμα μια πρώην πετρελαιοκίνητη μηχανή των Σιδηροδρόμων Πειραιά - Πελοποννήσου τύπου Linke-Hofmann, συνήθως μεταξύ Βελεστίνου και Αερινού.
Η ΕΜΟΣ συντηρεί εύρος τροχιαίου υλικού που κατέχει ο Οργανισμός Σιδηροδρόμων Ελλάδος μέσω μακροχρόνιου δανεισμού. Το πιο σπουδαίο είναι μια παλαιά πετρελαιοκίνητη μηχανή του 1937 τύπου Linke-Hofmann DMU-2, που ανήκε πριν στους Σιδηροδρόμους Πειραιώς, Αθηνών, Πελοποννήσου. Επίσης, κατέχουν μια πετρελαιοκίνητη μηχανή τύπου Nippon Sharyo, η οποία πριν ανήκε στα ορυχεία Αλιβερίου και τη Δημόσια Επιχείρηση Ηλεκτρισμού και υπάρχουν σχέδια για την ανακατασκευή μιας ατμομηχανής τύπου Jung που βρίσκεται στον Βόλο.
Επίσης, η παλαιά μονή γραμμή που διαπερνά την κοιλάδα των Τεμπών, η οποία απομονώθηκε όταν οι νέες σήραγγες κατασκευτάστηκαν, χρησιμοποιείται ως τουριστικό αξιοθέατο με τη χρήση ελαφρών βαγονιών.
Επιπλέον Ανάγνωση
thumb|Σιδηροδρομική σφραγίδα στον Σταθμό Καρδίτσας.
Κουρτ φον Σλάιχερ
Βιογραφία
Γιος Πρώσου αξιωματικού, αποφοίτησε από την Στρατιωτική Ακαδημία το 1900 και εντάχθηκε στον Αυτοκρατορικό Γερμανικό Στρατό. Εκεί γνώρισε τον Όσκαρ φον Χίντενμπουργκ, γιο του στρατάρχη και μελλοντικού Προέδρου του Ράιχ, Πάουλ φον Χίντενμπουργκ. Το 1910 ξεκίνησε εκπαίδευση επιτελούς και, μετά την ολοκλήρωσή της, τοποθετήθηκε στο Γενικό Επιτελείο. Με την ιδιότητα αυτή υπηρέτησε σε διάφορες θέσεις κατά τον Α' Παγκόσμιο Πόλεμο. Μετά τον πόλεμο, υποστήριξε την νέα δημοκρατική κυβέρνηση των Σοσιαλδημοκρατών και εξελίχθηκε σε έναν από τους βασικούς συνεργάτες του στρατηγού Χανς φον Ζέεκτ στην αναδιοργάνωση των γερμανικών ενόπλων δυνάμεων (Ράιχσβερ) κατά την δεκαετία του 1920. Προήχθη σε υποστράτηγο το 1929.
Πολιτική σταδιοδρομία
Λόγω των στενών του σχέσεων του με τον γηραιό Πρόεδρο φον Χίντενμπουργκ, ο οποίος του είχε εμπιστοσύνη, ο Σλάιχερ αναδείχθηκε σε μείζονα πολιτικό παράγοντα κατά το ταραχώδες διάστημα 1932-1933. Πρέσβευε την πολιτική του "δαμασμού" του Χίτλερ και των Ναζί, μέσω της συμμετοχής τους σε έναν ευρύ δεξιό συνασπισμό, και ήρθε σε σύγκρουση με τον Υπουργό Αμύνης Βίλχελμ Γκραίνερ, όταν αυτός απαγόρευσε τα Τάγματα Εφόδου (SA). Χάρη στην μεσολάβησή του στον Χίντενμπουργκ, ο Φραντς φον Πάπεν σχημάτισε νέα κυβέρνηση μετά την παραίτηση του καγκελάριου Χάινριχ Μπρύνινγκ, στην οποία ο Σλάιχερ ανέλαβε το Υπουργείο Άμυνας. Μπροστά στο πολιτικό αδιέξοδο, ο Πάπεν πρότεινε την εγκαθίδρυση ενός αυταρχικού καθεστώτος μέσω στρατιωτικού πραξικοπήματος, αλλά ο Σλάιχερ, εκ μέρους του Στρατού, αρνήθηκε. Μετά τις εκλογές του Νοεμβρίου 1932, που έδωσαν πάλι τη νίκη στους Ναζί, η κυβέρνηση παραιτήθηκε, αλλά οι διαπραγματεύσεις για κυβέρνηση συνασπισμού με το NSDAP κατέρρευσαν. Τότε ο Σλάιχερ έπεισε τον Χίντενμπουργκ να απολύσει τον Πάπεν και να δώσει στον ίδιο την Καγκελαρία, κυβερνώντας με προεδρικά διατάγματα. Με αυτό τον τρόπο έδωσε το χαριστικό πλήγμα στην αξιοπιστία του πολιτικού συστήματος της Βαϊμάρης, και άνοιξε τον δρόμο για την άνοδο του Χίτλερ στην εξουσία, ο οποίος πρόβαλλε πλέον ως η μοναδική αξιόπιστη λύση. Ταυτόχρονα προσπάθησε να προσεταιριστεί και να αποσπάσει τον δημοφιλή Γκρέγκορ Στράσερ και τους οπαδούς του από το ναζιστικό κόμμα, αλλά η προσπάθεια αυτή απέτυχε, επισύροντας την εχθρότητα του Χίτλερ. Ήδη πίσω από την πλάτη του Καγκελάριου, ο ταπεινωμένος Πάπεν διαπραγματευόταν με τον Χίτλερ. Όταν κατέληξαν σε συμφωνία, με την έγκριση του Χίντενμπουργκ, ο Σλάιχερ, αιφνιδιασμένος, εξαναγκάστηκε σε παραίτηση στις 28 Ιανουαρίου 1933. Τον διαδέχτηκε στις 30 Ιανουαρίου ο Χίτλερ, με τον Πάπεν ως Αντικαγκελάριο. Μετά από την παραίτησή του ιδιώτευσε, αλλά η "προδοτική" στάση του απέναντι στο ναζιστικό κόμμα δεν ξεχάστηκε, και κατά την Νύχτα των Μεγάλων Μαχαιριών στις 30 Ιουνίου 1934, ο Σλάιχερ, μαζί με τη γυναίκα του, εκτελέστηκαν από ένα απόσπασμα των SS στο σπίτι τους στο Neu-Babelsberg (προάστιο του Βερολίνου).
Κυβέρνηση Σλάιχερ
Στις 2 Δεκεμβρίου 1932 ο Κουρτ φον Σλάιχερ έλαβε από τον πρόεδρο Χίντενμπουργκ την εντολή να σχηματίσει κυβέρνηση, δημιουργώντας έτσι την τελευταία (20η) κυβέρνηση της Δημοκρατίας της Βαϊμάρης.
Η σύνθεση του υπουργικού συμβουλίου ήταν ως εξής: Και αυτή η κυβέρνηση κατέρρευσε όταν πλέον δεν είχε την υποστήριξη του Προέδρου φον Χίντενμπουργκ. Την θέση της πήρε, η κυβέρνηση του Αδόλφου Χίτλερ στις 30 Ιανουαρίου 1933.
Δισκοβολία
Η δισκοβολία είναι ένα από τα αγωνίσματα ρίψεων του στίβου, στο οποίο ο αθλητής ρίχνει ένα δίσκο σε προσπάθεια να πετύχει μεγαλύτερη απόσταση ρίψης από τους ανταγωνιστές του. Αγώνισμα που προέρχεται από την Αρχαία Ελλάδα, συμπεριλαμβάνονταν στο ελληνικό πένταθλο, το οποίο μπορεί να χρονολογηθεί τουλάχιστον στο 708 π.Χ., και είναι μέρος του σύγχρονου δεκάθλου.
Ιστορία
Η δισκοβολία ήταν ένα αγαπητό αγώνισμα για τους Αρχαίους Έλληνες, γεγονός που φαίνεται και από την τέχνη τους. Κατά την ελληνική παράδοση αυτός που εφηύρε τη δισκοβολία ήταν ο Περσέας, ο οποίος κατά τη συμμετοχή του σε επιτάφιους αγώνες, έριξε το δίσκο και σκότωσε άθελά του, τον παππού του Ακρίσιο. Ο Απόλλωνας, επίσης, σε αγώνισμα δισκοβολίας σκοτώνει το φίλο του Υάκινθο. Γενικά, λόγω της φύσης του, ο δίσκος από τους προϊστορικούς χρόνους συνδέεται με πολλά θανατηφόρα ατυχήματα. Επίσημα, ωστόσο, η δισκοβολία περιγράφεται στην Οδύσσεια και στην Ιλιάδα του Ομήρου.
Ο Δίσκος στην Αρχαιότητα
Η λέξη δίσκος από την αρχή δε σήμαινε τίποτε άλλο από ένα βαρύ αντικείμενο από πέτρα ή μέταλλο, το οποίο θα μπορούσε να ρίξει κάποιος, με σκοπό να αποδείξει τη δύναμή του και κατά συνέπεια την υπεροχή του στο είδος αυτού του αθλήματος. Ο δίσκος που έριξε ο Οδυσσέας στη χώρα των Φαιάκων, σύμφωνα με τον Όμηρο, ήταν από πέτρα, μια ένδειξη ότι ο πέτρινος δίσκος προηγήθηκε χρονικά του μετάλλινου. Ο δίσκος από πέτρα δεν αντικαταστάθηκε τόσο γρήγορα, όσο θα νόμιζε κανείς, δεδομένου ότι απεικονίζεται στην τέχνη του έκτου π.Χ. αιώνα. Ίσως μέχρι τότε να τον χρησιμοποιούσαν συγχρόνως με το μετάλλινο, οπότε και αντικαταστάθηκε από αυτόν. Σε αρχαιολογικές ανασκαφές βρέθηκαν αρκετοί δίσκοι των οποίων η διάμετρος ποικίλει από 16 έως 35 εκατοστά και το βάρος τους από 1.245 έως 6.400 γραμμάρια. Μη γνωρίζοντας το πραγματικό βάρος του δίσκου που χρησιμοποιούσαν οι αρχαίοι αθλητές, είναι πολύ δύσκολο να υπολογίσουμε τις επιδόσεις τους στο αγώνισμα αυτό. Οι Αρχαίοι Έλληνες συνήθιζαν την επιφάνεια του δίσκου να την διακοσμούν με αθλητικές παραστάσεις, με ζώα, με πτηνά. Επίσης έγραφαν ωδές, συμφωνίες, συνθήκες, εκεχειρίες, επιγραφές γενικά, αφού αποτελούσε ενα αθλητικό όργανο και συγχρόνως ανάθημα στο Θεό.
Ο δίσκος έχει παρατηρηθεί επίσης και στην ινδική μυθολογία. Η ινδουιστική θεότητα Βισνού υπάρχει από το 500 μ.Χ. εικονίζεται με οδοντωτό δίσκο.
Βαλβίδα ρίψης
Η βαλβίδα που χρησιμοποιούσαν οι δισκοβόλοι της αρχαιότητας είχε σχήμα παραλληλόγραμμου το οποίο ήταν ανοιχτό από πίσω, δηλαδή από εκεί που έμπαινε ο αθλητής. Οι γραμμές του παραλληλόγραμμου φαίνεται ότι δεν απείχαν πολύ η μία από την άλλη και χωρούσαν ίσα ίσα έναν αθλητή κατά τη διάρκεια της ρίψης. Έτσι ο αθλητής ήταν αναγκασμένος να ρίξει το δίσκο χωρίς να πατήσει τις γραμμές αυτές, πραγματοποιώντας τη ρίψη κατά μήκος περίπου του κεντρικού άξονα του σταδίου, αποφεύγοντας έτσι να τραυματίσει θεατές των αγώνων, καθώς τα αρχαία στάδια ήταν πιο στενά από τα σημερινά.
Διεξαγωγή του αγωνίσματος στην αρχαιότητα
Μετά από χρόνια έρευνας και μελέτης δεν γνωρίζουμε αν οι αρχαίοι δισκοβόλοι έριχναν το δίσκο με τις γνωστές περιστροφές που πραγματοποιούν οι σημερινοί αθλητές του αγωνίσματος με σκοπό να επιτύχουν μεγαλύτερες επιδόσεις. Πιστεύεται ότι έριχναν το δίσκο με ρυθμικές και φυσικές κινήσεις σύμφωνα με τους ανατομικούς όρους του ανθρώπινου σώματος. Νικητής στο αγώνισμα τις δισκοβολίας ανακηρυσσόταν εκείνος ο δισκοβόλος που έριχνε σε μεγαλύτερη απόσταση το δίσκο. Δεν είναι γνωστό πόσες προσπάθειες-δισκιές έριχνε ο κάθε ρίπτης προκειμένου να γίνει η τελική κρίση μεταξύ των δισκοβόλων. Πιθανόν να έριχναν από τρεις βολές γενικά στις ρίψεις λόγω της ιερότητας του αριθμού 3. Το σημείο της πτώσεως του δίσκου σημειωνόταν με γραμμή ή με κάποιο αντικείμενο και λεγόταν «πτώσεις, ίχνος, σήμα, τέρμα». Τοποθετούσαν ένα ξύλινο αιχμηρό πασσαλίσκο. Έτσι η μέτρηση της επίδοσης του αθλητή στη ρίψη άρχιζε από τη βαλβίδα και τελείωνε στο σημείο τοποθέτησης του πασσαλίσκου.
Ο δισκοβόλος του Μύρωνα
Η δισκοβολία ήταν ένα αγώνισμα που απαιτούσε ρυθμό, ακρίβεια και δύναμη. Το αντιπροσωπευτικότερο έργο τέχνης που αναπαριστά τη δισκοβολία θεωρείται ο δισκοβόλος του Μύρωνα. Αντίγραφο του πρωτότυπου έργου του 450 π.Χ. εκτίθεται στο Εθνικό Αρχαιολογικό Μουσείο και ρωμαϊκά μαρμάρινα αντίγραφα στο Βρετανικό Μουσείο και στο Εθνικό Μουσείο της Ρώμης. Το άγαλμα πιθανότατα απεικονίζει μια φευγαλέα στιγμή της δισκοβολίας, μάλλον μία στιγμή ανάμεσα στην τελευταία αιώρηση από πίσω προς τα εμπρός. Η στάση είναι στιγμιαία και προηγείται της τελικής ρίψης του δίσκου. Το έργο είναι ενδεικτικό το γεγονότος ότι ο δισκοβόλος θεωρούνταν το σύμβολο του αθλητή στην αρχαιότητα.
Βασικοί κανονισμοί της δισκοβολίας
Ο καθορισμός των κανόνων και των κανονισμών για ρίψη του δίσκου γίνεται από τη  Διεθνή Ένωση Ομοσπονδιών Κλασικού Αθλητισμού (IAAF). Οι αθλητές ρίχνουν το δίσκο τους στον περιφραγμένο τομέα - κλωβό που υπάρχει για λόγους ασφαλείας (το άνοιγμα της πύλης έχει πλάτος 6 μέτρα, η γωνία αναχώρησης είναι 34,92 μοίρες, οι γραμμές χαράσσονται στο γήπεδο). Στο χαμηλότερο σημείο το ύψος του κλωβού πρέπει να είναι 4 μέτρα και χρησιμοποιείται συνθετική ή φυσική ίνα που δεν επιτρέπει την επαναφορά του δίσκου προς τον αθλητή σε περίπτωση που ο δίσκος χτυπήσει στη ρίψη. Ο αθλητής ρίχνει από τη βαλβίδα διαμέτρου 2,50 μέτρων. Το άγγιγμα της εξόδου του κλωβού επιτρέπεται, αλλά ο δίσκος δεν πρέπει να προσγειώνεται έξω από τον χαραγμένο τομέα ρίψης. Ένας δισκοβόλος δεν επιτρέπεται να εγκαταλείψει τον κύκλο ρίψης μέχρι να προσγειωθεί ο δίσκος που πέταξε. Στη συνέχεια βγαίνει από τον κύκλο μέσω του πίσω μέρους με την άδεια του κριτή. Οι αθλητές έχουν έξι προσπάθειες να ρίξουν τον δίσκο. Αξιολογείται η μεγαλύτερη απόσταση που έχουν πετάξει. Η IAAF καθορίζει το βάρος του δίσκου που χρησιμοποιείται στο αγώνισμα της δισκοβολίας. Εάν δύο αθλητές έχουν ισοπαλία, το αποτέλεσμα αποφασίζεται με τον υπολογισμό της δεύτερης καλύτερης ρίψης των δισκοβόλων. Η μέτρηση της απόστασης ρίψης του δίσκου μετράται από το περίγραμμα του κύκλου μέχρι το σημείο προσγείωσης.
Προδιαγραφές του δίσκου
Το υλικό που χρησιμοποιείται δεν είναι απαραίτητα από το ίδιο υλικό. Μπορεί να είναι κατασκευασμένος από ξύλο, πλαστικό, υαλοβάμβακα ή μέταλλο με κυκλική άκρη και μεταλλικό χείλος. Η εσωτερική κατασκευή του δίσκου μπορεί να είναι είτε συμπαγής είτε κοίλη ενώ η διατομή της άκρης πρέπει να έχει ακτίνα 6 χιλιοστών. Όλοι οι δίσκοι (εκτός από αυτούς που χρησιμοποιούνται μόνο στην προπόνηση) έχουν ατσάλινο πλαίσιο για την αποφυγή ζημιάς στις άκρες του δίσκου όταν αναπηδά στο έδαφος.
Τεχνική ρίψης
thumb|Η Μαρτίνα Χέλμαν, χρυσή Ολυμπιονίκης και κάτοχος του ολυμπιακού ρεκόρ
Οι καλύτεροι δισκοβόλοι είναι σωματώδεις και δυνατοί, αλλά δεν είναι αυτός ο λόγος που πετούν μακριά. Όπως συμβαίνει με τα περισσότερα αθλήματα, η κύρια πηγή ισχύος στο αγώνισμα παράγεται από το κάτω μέρος του σώματος. Αυτή η «αλυσίδα δύναμης» ξεκινά με το δεξί (ή το πίσω) πόδι να γυρίζει και να κινείται προς τα πάνω μέσα από το γόνατο και τους γοφούς. Ο αθλητής κάνει μία και μισή περιστροφή μέσα στην κυκλική βαλβίδα και απελευθερώνει το δίσκο, δίνοντας ταυτόχρονα με το δείκτη στροφές στο δίσκο καθώς τον αφήνει. Για να ξεκινήσει η περιστροφή, ο δισκοβόλος κάνει μία ή δύο αιωρήσεις για να αποκτήσει ρυθμό και να φέρει το δίσκο πίσω από το σώμα του.
Οι 10 καλύτεροι αθλητές όλων των εποχών
Πηγή: World Athletics
Οι 10 καλύτερες αθλήτριες όλων των εποχών
Πηγή: World Athletics
thumb|Ο Γιούργκεν Σουλτ κατέχει το παλαιότερο παγκόσμιο ρεκόρ ανδρών
Εξωτερικοί σύνδεσμοι
Κατηγορία:Αγωνίσματα του στίβου Δισκος
Κυματανάπαλση
Ο επίσημος ελληνικός όρος κυματανάπαλση (διεθνώς: seiche, προφέρεται σέις) είναι ωκεανογραφικός και ναυτιλιακός όρος με τον οποίο χαρακτηρίζεται η ρυθμική ταλάντωση του νερού που παρατηρείται είτε σε λίμνη, είτε σε κάπως κλειστή εγκόλπωση ακτής, όπως συμβαίνει σε κλειστούς όρμους, κόλπους ή και λιμένες.
Η κυματανάπαλση μπορεί να διαρκέσει από λίγα λεπτά της ώρας (συνηθέστερα), μέχρι λίγες ώρες ή ακόμα και 2-3 ημέρες (σπανιότερα). Το φαινόμενο αυτό πρωτοπαρατηρήθηκε τον 18ο αιώνα στη λίμνη Λεμάν της Γενεύης όπου και μελετήθηκε ιδιαίτερα. Κύρια αιτία δημιουργίας της είναι οι καταβατικοί άνεμοι, οι σεισμικές δονήσεις, αλλά και ως συνέπεια προηγουμένης εκδήλωσης τσουνάμι.
Από τις μελέτες που έχουν γίνει κατά καιρούς συνάγεται ότι μόλις διαταραχθεί η επιφάνεια του νερού, προσπαθώντας αυτή να επανέλθει στην οριζόντια θέση λόγω της βαρύτητας, δημιουργεί μια αρμονική κατακόρυφη κίνηση που διατρέχει όλο το μήκος της επιφάνειας, με ταχύτητα που εξαρτάται από το μήκος της περίκλειστης επιφάνειας και το βάθος του βυθού (της λεκάνης), αντανακλώντας από την ακτή προς το κέντρο κατ΄ επανάληψη δημιουργώντας έτσι και συμβολή κυμάτων. Επαναλαμβανόμενο αυτό το φαινόμενο δημιουργεί ακόμη και στάσιμα κύματα με ένα ή δύο δεσμούς, όπου δεν υπόκεινται σε κατακόρυφη κίνηση.
Η κυματανάπαλση γενικά δημιουργεί αρκετά προβλήματα στη ναυσιπλοΐα ως γενεσιουργός αιτία αναστροφικών θαλασσίων ρευμάτων ειδικότερα κατά την είσοδο ή έξοδο από τους λιμένες και κλειστούς κόλπους όπου και απαιτείται ιδιαίτερη προσοχή λόγω του περιορισμένου χώρου. Αλλά και επίσης και στα αγκυροβόλια μπορεί να προκαλέσουν ακόμα και ανάσπαση των αγκυρών των αγκυροβολημένων πλοίων από το βυθό με κίνδυνο να σέρνονται οι άγκυρες και ν΄ ακολουθήσει προσάραξη. Επίσης και στα πλοία που βρίσκονται ελλιμενισμένα δημιουργούνται προβλήματα στα μέσα πρόσδεσης (σχοινιά) που καταπονούνται με επαναλαμβανόμενες ανατάσεις.
Τέλος η κυματανάπαλση μπορεί να καταστεί πολύ επικίνδυνη και να προκαλέσει ακόμα και πνιγμούς σε ανύποπτους ανθρώπους που στέκονται στις άκρες προβλητών ή σε αποβάθρες ή κυρίως σε χαμηλές βραχώδεις ακτές. Στη θέαση αυτού του φαινομένου θα πρέπει αμέσως να απομακρυνθούν από τη παραλία τουλάχιστον τα μικρά παιδιά, που θα πρέπει πάντα να επιτηρούνται.
Σημειώσεις
Κατηγορία:Δυναμική ρευστών Κατηγορία:Ωκεανογραφία Κατηγορία:Ναυτική τέχνη Κατηγορία:Λιμνολογία
Μάχη της Μιλβίας Γέφυρας
Η Μάχη της Γέφυρας Μιλβίας έλαβε χώρα μεταξύ των Ρωμαίων Αυτοκρατόρων Κωνσταντίνου Α΄ και Μαξεντίου στις 28 Οκτωβρίου 312. Πήρε το όνομά της από τη Μιλβία γέφυρα, μία σημαντική διαδρομή επάνω από τον Τίβερη. Ο Κωνσταντίνος κέρδισε τη μάχη και ξεκίνησε την πορεία, που τον οδήγησε να τερματίσει την Τετραρχία και να γίνει ο μοναδικός κυρίαρχος της Ρωμαϊκής Αυτοκρατορίας. Ο Μαξέντιος πνίγηκε στον Τίβερη κατά τη διάρκεια της μάχης. Το σώμα του αργότερα ανασύρθηκε από το ποτάμι και αποκεφαλίστηκε· το κεφάλι του παρήλασε στους δρόμους της Ρώμης την επόμενη ημέρα της μάχης, και μετά επιδείχθηκε στην Αφρική.
Ιστορικό υπόβαθρο
Οι υποκείμενες αιτίες της μάχης ήταν οι αντιπαλότητες, εγγενείς στην Τετραρχία του Διοκλητιανού. Αφού ο Διοκλητιανός παραιτήθηκε την 1η Μαΐου 305, οι διάδοχοί του άρχισαν να αγωνίζονται για τον έλεγχο της Ρωμαϊκής Αυτοκρατορίας σχεδόν αμέσως. Αν και ο Κωνσταντίνος ήταν γιος του Αυτοκράτορα στη Δύση Κωνστάντιου Α΄, ο θεσμός της Τετραχίας δεν προέβλεπε απαραίτητα κληρονομική διαδοχή. Όταν ο Κωνστάντιος Α΄ πέθανε στις 25 Ιουλίου 306, τα στρατεύματα τού πατέρα του ανακήρυξαν τον Κωνσταντίνο ως Αύγουστο στο Eboracum (Υόρκη). Όμως στη Ρώμη, ευνούμενος (διάδοχος) ήταν ο Mαξέντιος, ο γιος τού πρώην Αυτοκράτορα στη Δύση (όταν ο Κωνστάντιος Α΄ ήταν Καίσαρας), τού Μαξιμιανού, ο οποίος κατέλαβε τον τίτλο του Αυτοκράτορα στις 28 Οκτωβρίου 306. Ο ισχυρισμός του Κωνσταντίνου Α΄ αναγνωρίστηκε από τον Γαλέριο, Αυτοκράτορα στην Ανατολή, ενώ ο Μαξέντιος αντιμετωπίστηκε ως σφετεριστής. Ο Γαλέριος ωστόσο, είχε αναγνωρίσει τον Κωνσταντίνο ότι κατέχει μόνο τη μικρότερη αυτοκρατορική τάξη του Καίσαρα. Ο Γαλέριος διέταξε τον Καίσαρα Β. Σεβήρο, να υποτάξει τον Μαξέντιο στις αρχές του 307. Μόλις ο Σεβήρος έφτασε στην Ιταλία ωστόσο, ο στρατός του αυτομόλησε στον Μαξέντιο. Ο Σεβήρος συνελήφθη, φυλακίστηκε και εκτελέστηκε. Ο ίδιος ο Γαλέριος βάδισε στη Ρώμη το φθινόπωρο, αλλά απέτυχε να πάρει την πόλη. Ο Κωνσταντίνος απέφυγε τη σύγκρουση τόσο με τον Μαξέντιο, όσο και με τον Αυτοκράτορα και τον Καίσαρα στην Ανατολή για το μεγαλύτερο μέρος αυτής της περιόδου.
Το όραμα Κωνσταντίνου
Ο Λακτάντιος αναφέρει ότι τη νύχτα πριν από τη μάχη, ο Κωνσταντίνος έλαβε εντολή σε όνειρο να «σχεδιάσει το ουράνιο έμβλημα στις ασπίδες των στρατιωτών του» (Περί θανάτων των διωκτών 44.5). Ακολούθησε τις εντολές τού ονείρου του και χάραξε τις ασπίδες με ένα έμβλημα «που δήλωνε τον Χριστό». Ο Λακτάντιος περιγράφει αυτό το έμβλημα ως «σταυρογράφημα», έναν σταυρό με το επάνω άκρο του στρογγυλεμένο με τρόπο που να μοιάζει με P. Δεν υπάρχουν βέβαιες αποδείξεις ότι ο Κωνσταντίνος χρησιμοποίησε ποτέ αυτό το σημάδι, σε αντίθεση με το πιο γνωστό έμβλημα ΧΡ που περιγράφει ο Ευσέβιος.
δεξιά|μικρογραφία|Νόμισμα που κόπηκε το 313, που απεικονίζει τον Κωνσταντίνο Α΄ ως σύντροφο μίας ηλιακής θεότητας. Επιγρ.: INVICTUS CONSTANTINUS MA. AVG. Κόπηκε στο Ticinum (Παβία) το 313.